סלע קאשל

סלע קאשל (אנגלית: Rock of Cashel; אירית: Carraig Phadraig) הוא אתר היסטורי במחוז טיפררי באירלנד.

על הסלע נמצא מתחם עתיק מוקף בחומה, הכולל כנסייה, קתדרלה, בית קברות ומגדלים, שהגבוה שבהם מגיע לגובה של 28 מטר. המקום מכונה גם "האקרופוליס של אירלנד", והסלע מכונה "סלע השטן" כי על פי האגדה השליך אותו השטן כשברח צפונה. פירוש השם קאשל הוא מבצר בקלטית. המתחם מתנשא מעל עיירה בשם זה. רוב המבנים במקום הם מהמאה ה-12 וה-13.

חשיבותו ההיסטורית של האתר היא בכך שבמקום זה הצליח פטריק הקדוש במאה ה-5 לשכנע את המלך הקלטי הפגני לקבל עליו את הנצרות.

בבית הקברות נמצאים צלבים ענקיים מעוטרים. המקום משמש כיום מוזיאון פתוח.

קישורים חיצוניים

 

ערכים שבהם תבנית בריטניקה אינה מתאימה
אירלנד: מבנים
אירלנד: מבני דת